ཕྱི་ཉིན་མོ་རང་སྔོན་མ་ཇི་བཞིན་དགའ་ཉམས་མེད་ནའང་ཅུང་དྲག་ཏུ་སོང་བའི་རྣམ་པ་མངོན་གྱི་འདུག།ངས་མོ་ལ་རང་གི་བུ་དང་ཞི་མཐུན་བྱུང་ཡོད་མེད་དྲིས་པས།མོས།ཞི་མཐུན་ཟེར་རམཁྱེད་ཀྱིས་ངའི་མནའ་མ་དེས་མ་བུ་གཉིས་འབྲེལ་བ་ཡག་པོ་ཞིག་གི་ཐོག་འཇོག་གི་རེད་དགོངས་ཀྱི་འདུག་གམ།ང་ཁ་ས་ཁྱིམ་ལ་ལོག་སྐབས།མོས་ངའི་ཁོག་མ་དང་སླ་ང་རྣམས་ཟུར་དུ་བཞག་འདུག་པར་མ་ཟད།ར་ཇི་སྲན་རིགས་ཤིགསྒྱུར་མཆན་ས་རྫའི་སྣོད་གང་དང༌།དེ་མིན་འབྲས་གང༌།ཚྭ་ཕྲན་བུ་སོགས་ཟུར་བཅད་བྱས་ནས་བཞག་འདུག།མོ་དང་མོ་རང་གི་ཁྱོ་ག་གཉིས་ཟས་ཟོས་ཟིན་ནས་མོས་གང་ལའང་སྣང་མེད་ངང་གདན་གྱི་ཐོག་རྐང་བརྐྱངས་ལག་བརྐྱངས་ཀྱིས་འཕྲེད་བསྙེ་བྱས་ཏེ་བསྡད་འདུག།ཁོང་གཉིས་ནི་ཆེད་མངགས་ང་ལ་ཕྱི་ལ་སྐྲོད་ཆེད་སྙད་འདོགས་ས་ཞིག་འཚོལ་བའི་ཆེད་དུ་བསྒུགས་པ་མངོན་གསལ་དོད་པོ་རེད་འདུག་པས།ངས་ཀྱང་ཁོང་ཚོར་དགོས་པ་དེ་མཁོ་སྤྲོད་བྱས་པ་ཡིན།ངས་ཁོང་ཚོར་རྡུང་ཁ་རྒྱག་དགོས་དོན་མི་འདུག།ད་ཆ་ང་རང་རང་འཚོ་བྱས་ཏེ་བསྡད་ཡོད།ཁྱེད་ཀྱིས་གཟིགས་དང༌།ཨམ་མའི་ཡ།ཁོང་གཉིས་ང་དང་ཅི་འདྲའི་ཐག་རིང་པོ་ཆགས་མི་འདུག་གམ།ནམ་རྒྱུན་ང་ཕྱི་ལ་མ་ཐོན་གོང་ཉིན་ལྟར་ཕྲུ་གུ་དེར་ཞོ་ཕྲན་བུ་རེ་སྟེར་གྱི་ཡོད།འོན་ཀྱང་དེ་རིང་དུས་ཚོད་དེ་ཏག་ཏག་ལ་མོས་ཕྲུ་གུ་དེ་འཁྲིད་ཕྱིན་འདུག།དེ་ནི་མོས་ང་མོ་རང་གི་ཕྲུ་གུར་སྐད་ཆ་ཤོད་འཇུག་འདོད་མེད་པ་གསལ་པོ་རེད།ཅེས་ཟེར།